Contingut

# Funció InputBox

Mostra un indicador en un diàleg en què l'usuari pot introduir text. L'entrada s'assigna a una variable.

L'expressió InputBox és un còmode mètode d'introduir text a través d'un diàleg. Confirmeu l'entrada fent clic a D'acord o prement Retorn. L'entrada es torna com a valor de retorn de la funció. Si tanqueu el diàleg amb Cancel·la, InputBox torna a la cadena de longitud zero ("").

### Sintaxi:

    InputBox (Prompt As String[, Title As String[, Default As String[, xpostwips As Integer, ypostwips As Integer]]]) As String

### Paràmetres:

indicador: expressió de cadena que es mostra com a missatge en el diàleg.

títol: expressió de cadena que es mostra a la barra de títol del quadre de diàleg.

per defecte: expressió de cadena que es mostra de manera predeterminada en el diàleg si no hi ha cap altra entrada.

xpostwips: expressió entera que indica la posició horitzontal del diàleg. La posició és una coordenada absoluta i no es refereix a la finestra del LibreOffice.

ypostwips: expressió entera que indica la posició vertical del diàleg. La posició és una coordenada absoluta i no es refereix a la finestra del LibreOffice.

Si s'ometen xpostwips i ypostwips , el diàleg se centra a la pantalla. La posició s'indica en twips.

### Valor de retorn:

Cadena

### Exemple:

    Sub ExampleInputBox
    Dim sText As String
        sText = InputBox ("Introduïu una frase:","Benvolgut usuari")
        MsgBox ( sText , 64, "Confirmació de frase")
    End Sub