Contingut

# Insereix els camps

Feu clic per obrir el diàleg Camps. Feu clic a la fletxa que apareix al costat de la icona i seleccioneu el camp necessari del submenú.

Podeu seleccionar les funcions següents:

## Data

Insereix la data actual com a camp. S'utilitza el format de data per defecte, i la data no s'actualitza automàticament.

## Hora

Insereix l'hora actual com a camp. L'hora s'agafa directament de la configuració del sistema del vostre sistema operatiu. S'aplica un format d'hora fix, que no es pot actualitzar utilitzant la tecla de funció F9.

## Número de pàgina

Insereix el número de pàgina actual com a camp a la posició del cursor. Per defecte, s'hi utilitza l'estil de caràcter Número de pàgina.

## Recompte de pàgines

Insereix com a camp el nombre total de pàgines del document.

## Assumpte

Insereix l'assumpte indicat a les propietats del document com a camp. Aquest camp mostra les dades que s'han introduït en el camp Assumpte, a Fitxer ▸ Propietats ▸ Descripció.

## Títol

Insereix com a camp el títol indicat a les propietats del document. Aquest camp mostra les dades introduïdes al camp Títol, a Fitxer ▸ Propietats ▸ Descripció.

## Primer autor (camp)

Insereix com a camp el nom de la persona que va crear el document. El camp correspon a l'entrada feta a LibreOffice ▸ Preferències Eines ▸ Opcions ▸ LibreOffice ▸ Dades de l'usuari.

## Altres

Insereix un camp a la posició actual del cursor. El diàleg llista tots els camps disponibles.