Contingut

# Canviar el text a majúscules o minúscules

Podeu posar el text en majúscules o minúscules, formatar el text en versaletes o posar en majúscules la primera lletra de cada paraula d'una selecció.

Quan apliqueu un tipus de formatació al text mitjançant l'opció Format ▸ Caràcter el text no canviarà, sinó que només es mostrarà amb una formatació diferent. En canvi, si trieu Format ▸ Text ▸ Canvia a majúscules/minúscules, el text canviarà de manera permanent.

## Per posar el text en majúscula

1. Seleccioneu el text que vulgueu posar en majúscules.

2. Feu una de les accions següents:

   Trieu Format ▸ Text ▸ Majúscules.

   Trieu Format ▸ Caràcter, feu clic a la pestanya Efectes de lletra i seleccioneu el tipus de majúscules/minúscules al quadre Efectes. «Majúscules» posa totes les lletres en majúscules. «Títol» posa en majúscules la primera lletra de cada paraula. «Versaletes» posa totes les lletres en majúscules, però amb una mida de lletra reduïda.

## Per canviar el text a minúscula

1. Seleccioneu el text que vulgueu canviar a minúscules.

2. Feu una de les accions següents:

   Trieu Format ▸ Text ▸ Minúscules.

   Trieu Format ▸ Caràcter, feu clic a la pestanya Efectes de lletra i seleccioneu «Minúscules» al quadre Efectes.

Temes relacionats

Emfasització de text